Na temelju Odluke o financiranju, Ministarstva rada, mirovinskog sustava, obitelji i socijalne politike, KLASA: 984-01/23-01/29, URBROJ: 524-07-02-01-01/3-24-32 od 28. ožujka 2024. godine i Ugovora o dodjeli bespovratnih sredstava za projekte koji se financiraju iz Europskog socijalnog fonda plus u financijskom razdoblju 2021. – 2027., Kodni broj: SF.3.4.11.01.0550, projekt „Pomoć i sreća - IV“, te 28.članka Statuta Udruge žena „Cicika“, predsjednica Udruge žena „Cicika“ dana 14.svibnja 2024. godine raspisuje

**OGLAS**

**za prijam u radni odnos na određeno vrijeme za projekt  
„ZAŽELI IV-PREVENCIJA INSTITUCIONALIZACIJE“**

**„Pomoć i sreća – IV“ , SF.3.4.11.01.0550**

**Radnik/ica na poslovima pružanja potpore i podrške starijim osobama**

**i/ili osobama s invaliditetom**

Broj traženih radnika/ica: 19

**Područje rada:**

* Općina Satnica Đakovačka – naselja: Satnica Đakovačka i Gašinci
* Općina Drenje – naselja: Borovik, Bračevci, Bučje Gorjansko, Drenje, Kućanci Đakovački, Mandićevac, Paljevina, Podgorje Bračevačko, Potnjani, Preslatinci, Pridvorje, Slatinik Drenjski
* Općina – naselja: Čepin

**Vrsta zaposlenja:**predviđeno trajanje radnog odnosa na određeno – 33 mjeseca

**Radno vrijeme**: puno radno vrijeme

**Mjesto rada**:

* Općina Satnica Đakovačka – naselja: Satnica Đakovačka i Gašinci
* Općina Drenje – naselja: Borovik, Bračevci, Bučje Gorjansko, Drenje, Kućanci Đakovački, Mandićevac, Paljevina, Podgorje Bračevačko, Potnjani, Preslatinci, Pridvorje, Slatinik Drenjski
* Općina – naselja: Čepin

Opis poslova:

* organiziranje prehrane (pomoć u pripremi obroka, pomoć u nabavi hrane i dr.),
* obavljanje kućanskih poslova (pranje suđa, pospremanje stambenog prostora, donošenje vode, ogrijeva i slično, organiziranje pranja i glačanja rublja, nabava lijekova i drugih potrepština i dr.),
* održavanje osobne higijene (pomoć u oblačenju i svlačenju, u kupanju i obavljanju drugih higijenskih potreba i dr.),
* zadovoljavanje drugih svakodnevnih potreba i drugi poslovi vezani uz skrb o starijim osobama i osobama s invaliditetom.

Svaka zaposlena osoba pružat će usluge potpore i podrške za najmanje šest krajnjih korisnika.

Uz prijavu na Oglas kandidati su dužni priložiti:

* Životopis
* Dokaz o završenoj školi (presliku svjedodžbe)
* Dokaz o hrvatskom državljanstvu (preslika osobne iskaznice)
* Vlastoručno potpisanu izjavu kandidata da je suglasan sa svim uvjetima Oglasa, te korištenjem i obradom osobnih podataka u svrhu provedbe postupka nakon objavljenog Oglasa. Izjava se sastavlja u slobodnoj formi.
* Dokaz o radnom iskustvu, odnosno elektronički zapis ili potvrdu o podacima evidentiranima u bazi podataka Hrvatskog zavoda za mirovinsko osiguranje, uvjerenje poslodavca o radnom iskustvu na odgovarajućim poslovima i dr.

Trajanje radnog odnosa – 33 mjeseca.

Prijave na Oglas s dokazima o ispunjavanju uvjeta podnose se u roku od 8 dana od objave Oglasa na službenim stranicama Hrvatskog zavoda za zapošljavanje, preporučeno poštom u zatvorenoj omotnici s naznakom:

**"Za Oglas: Projekt „Pomoć i sreća – IV“ u okviru Programa** **Zaželi – Prevencija institucionalizacije, broj poziva: SF.3.4.11.01.**

**na adresu: Udruga žena „Cicika“, Kralja Tomislava 61, 31421 Satnica Đakovačka**

Nepravovremene i nepotpune prijave neće se razmatrati. Osoba koja nije podnijela pravodobnu i urednu prijavu ili ne ispunjava formalne uvjete iz natječaja, ne smatra se kandidatom prijavljenim na oglas.

Za kandidate prijavljene na natječaj koje ispunjavaju formalne uvjete provest će se intervju. Ako kandidat ne pristupi intervjuu, smatra se da je povukao prijavu na oglas.

Povjerenstvo za provedbu javnog natječaja (u nastavku teksta: Povjerenstvo) imenuje predsjednica Udruge žena „Cicika“. Povjerenstvo utvrđuje popis kandidata prijavljenih na javni natječaj, koji ispunjavaju formalne uvjete, te ih upućuje na razgovor (intervju).

Za sve informacije o oglasu i prijemu u radni odnos obratiti se u Udrugu žena „Cicika“, osobno ili e-mail: udruga.zena.cicika@gmail.com

Prijave na oglas podnose se zaključno sa 22.svibnja 2024. godine.

URBROJ: 17-02-2024

PREDSJEDNICA

Božana Rogalo,mag.iur., v.r.